তখনকার মত কায়েদে আযম সোহরাওয়ার্দী গ্রুপের কয়েকজন নেতাকে খুশী করবার চেষ্টা করেছিলেন বলে মনে হয়। ডা. এ এম মালেক লিয়াকত আলী খানের মন্ত্রীসভায় যোগ দেন এবং মোহাম্মদ আলী ও টি আলী বিদেশে রাষ্ট্রদূত নিযুক্ত হন। কায়েদে আযম শহীদ সোহরাওয়ার্দীকে কেন্দ্রীয় মন্ত্রীসভায় যোগ দেয়ার আহ্বান জানিয়েছিলেন। কিন্তু তিনি তা গ্রহণ করেননি। শুনেছি তিনি পাকিস্তানের প্রধানমন্ত্রী হতে চেয়েছিলেন।